open-index/open-wikipedia-markdown huggingface dataset:
การทูตแบบใช้นาวิกานุภาพ

thumb|upright=1.2| เป็นตัวอย่างการทูตแบบใช้นาวิกานุภาพ

ในการเมืองระหว่างประเทศ **การทูตแบบใช้นาวิกานุภาพ** () หมายถึง การดำเนินงานเพื่อบรรลุเป้าหมายนโยบายการต่างประเทศโดยการแสดงนาวิกานุภาพ (naval power) ให้ปรากฏอย่างชัดแจ้ง หรือสร้างภัยคุกคามทางทหารทั้งทางตรงและทางอ้อม หากไม่สามารถยอมรับข้อตกลงของกำลังที่เหนือกว่าได้ การทูตแบบใช้นาวิกานุภาพถือได้ว่าเป็นหนึ่งในรูปแบบของการใช้อำนาจครอบงำ (hegemony)

นักการทูตและนักวิชาการทางเรือ เจมส์ เคเบิล ให้นิยามปรากฏการณ์นี้ว่า "เป็นการใช้หรือสร้างภัยคุกคามโดยการใช้กำลังทางน้ำภายใต้ขอบเขตที่ไม่ถึงขั้นการทำสงคราม เพื่อคว้าความได้เปรียบหรือเพื่อหลีกเลี่ยงไม่ให้เผชิญความสูญเสียในข้อพิพาทระหว่างประเทศหรือต่อชาวต่างชาติในดินแดนหรือเขตอำนาจของรัฐตนเอง"

thumb|right|The  เรือรบขนาดใหญ่ที่ยังประจำการอยู่

## ดูเพิ่ม
* กองเรือคงชีพ
* การแทรกแซง (กฎหมายระหว่างประเทศ)
* การแทรกแซง (การเมือง)
* การทูตแบบใช้แสนยานุภาพ

## อ้างอิง

## อ่านเพิ่มเติม
* https://www.academia.edu/5461862/Diplomacy_Far_Removed_A_Reinterpretation_of_the_U.S._Decision_to_Open_Diplomatic_Relations_with_Japan
* Cable, James: *Gunboat diplomacy. Political Applications of Limited Naval Forces*, London 1971 (re-edited 1981 and 1994)
* Graham-Yooll, Andrew. *Imperial skirmishes: war and gunboat diplomacy in Latin America* (2002).
* Healy, D. *Gunboat Diplomacy in the Wilson Era. The U.S. Navy in Haiti 1915–1916*, Madison WIS 1976.
* Hagan, K. J. *American Gunboat Diplomacy and the Old Navy 1877–1889*, Westport/London 1973.
* Preston, A. and J. Major. *Send a Gunboat! A study of the Gunboat and its role in British policy, 1854–1904*, London 1967.
### บทความ
* Long, D. F.: *"Martial Thunder": The First Official American Armed Intervention in Asia*, in: *Pacific Historical Review*, Vol. 42, 1973, pp.&nbsp;143–162.
* Willock, R.: *Gunboat Diplomacy: Operations of the (British) North America and West Indies Squadron, 1875–1915*, Part 2, in: *[[American Neptune]]*, Vol. XXVIII, 1968, pp.&nbsp;85–112.
* Bauer, K. J.: *The "Sancala" Affair: Captain Voorhees Seizes an Argentine Squadron*, in: *American Neptune*, Vol. XXIV, 1969, pp.&nbsp;174–186

หมวดหมู่:การทูต
หมวดหมู่:รูปแบบทางการทูต
หมวดหมู่:สงครามกล้วย
คณะกรรมการจัดการแข่งขันกีฬาโอลิมปิกและพาราลิมปิกแห่งปารีส 2024

**คณะกรรมการจัดการแข่งขันกีฬาโอลิมปิกและพาราลิมปิกแห่งปารีส 2024** (, **COJOP2024**; ) เป็นคณะกรรมการจัดการแข่งโอลิมปิกฤดูร้อน 2024 และพาราลิมปิกฤดูร้อน 2024 ซึ่งมีกำหนดจะจัดขึ้นที่กรุงปารีส ประเทศฝรั่งเศส โทนี เอสตังเกต์ ทำหน้าที่เป็นประธานคณะกรรมการ เอเตียน โธบัวส์ ดำรงตำแหน่งผู้อำนวยการทั่วไป คณะกรรมการก่อตั้งขึ้นเมื่อวันที่ 18 มกราคม พ.ศ. 2561

คณะกรรมการมีข้อตกลงกับคณะกรรมการ TOCOG2020 ของโอลิมปิกฤดูร้อน 2020 และพาราลิมปิกเพื่อแบ่งปันความรู้และความเชี่ยวชาญ คณะกรรมการยังมีข้อตกลงกับคณะกรรมการจัดการแข่งขันกีฬาโอลิมปิกฤดูหนาวและพาราลิมปิกฤดูหนาว 2026 เพื่อแบ่งปันความรู้และทรัพยากรตลอดจนการสื่อสารและการสนับสนุนร่วมกัน

## อ้างอิง

## แหล่งข้อมูลอื่น
*เว็บไซต์หลัก 

หมวดหมู่:โอลิมปิกฤดูร้อน 2024
แบดมินตันชิงแชมป์โลก

**แบดมินตันชิงแชมป์โลก** ( เดิมชื่อ **IBF World Championships**) และยังเป็นที่รู้จักกันในชื่อ **เวิร์ลแบดมินตันแชมปเปียนชิป** () เป็นการแข่งขันกีฬาแบดมินตันที่ได้รับการรับรองโดย สหพันธ์แบดมินตันโลก (BWF) การแข่งขันนี้เป็นหนึ่งในการแข่งขันแบดมินตันที่มีชื่อเสียงที่สุด โดยมีคะแนนอันดับสูงสุด ร่วมกับการแข่งขันกีฬาแบดมินตันในโอลิมปิกฤดูร้อนซึ่งเปิดตัวครั้งแรกในปี ค.ศ. 1992 ผู้ชนะการแข่งขันครั้งนี้ยังได้รับตำแหน่ง "แชมป์โลก" ของกีฬาดังกล่าวและได้รับรางวัลเหรียญทอง

## สถานที่จัดแข่งขันชิงแชมป์โลก

## แชมป์โลกแบ่งตามประเทศ
### บุคคลชาย

### บุคคลหญิง

### ชายคู่

### หญิงคู่

### คู่ผสม

## ตารางสรุปเหรียญรางวัล

## อ้างอิง

## แหล่งข้อมูลอื่น

*

หมวดหมู่:การแข่งขันแบดมินตัน
หมวดหมู่:ชิงแชมป์โลก
ยกน้ำหนักชิงแชมป์โลก

**ยกน้ำหนักชิงแชมป์โลก** () เป็นการแข่งขันกีฬายกน้ำหนักที่จัดโดยสหพันธ์ยกน้ำหนักระหว่างประเทศ (IWF) การแข่งขันครั้งแรกที่จัดขึ้นในเดือนมีนาคม พ.ศ. 2434 ชนะโดยเอ็ดเวิร์ด ลอว์เรนซ์ เลวีแห่งอังกฤษ

นักกีฬาแข่งขันกันในหมวดน้ำหนักทั้งหมด 20 ประเภท (10 ประเภทสำหรับผู้ชายและ 10 ประเภทสำหรับผู้หญิง) ได้แก่

ประเภทชาย: 55 กก. 61 กก. 67 กก. 73 กก. 81 กก. 89 กก. 96 กก. 102 กก. 109 กก. และ +109 กก.
ประเภทผู้หญิง: 45 กก. 49 กก. 55 กก. 59 กก. 64 กก. 71 กก. 76 กก. 81 กก. 87 กก. และ +87 กก.

## ตารางสรุปเหรียญรางวัลตลอดกาล

### รวม
จำนวนเหรียญรางวัลตลอดกาล **ใหญ่** (ทั้งหมดทุกท่ายก) ด้านล่างได้รับการอัปเดตหลังจาก ยกน้ำหนักชิงแชมป์โลก 2021

## ดูเพิ่ม
* ยกน้ำหนักเวิล์ดคัพ

## อ้างอิง

## แหล่งข้อมูลอื่น
*สหพันธ์ยกน้ำหนักระหว่างประเทศ
*สถิติยกน้ำหนักชิงแชมป์โลกรุ่นอาวุโส 
*ฐานข้อมูล

หมวดหมู่:ชิงแชมป์โลก
หมวดหมู่:ยกน้ำหนัก
มวยปล้ำชิงแชมป์โลก

**มวยปล้ำชิงแชมป์โลก** () เป็นการแข่งขันกีฬามวยปล้ำสมัครเล่นชิงแชมป์โลกที่จัดโดยสหพันธ์มวยปล้ำโลก การแข่งขันมวยปล้ำชาย เกรโก-โรมัน เริ่มขึ้นในปี พ.ศ. 2447 และการแข่งขันมวยปล้ำแบบฟรีสไตล์ชายเริ่มต้นขึ้นในปี พ.ศ. 2494 การแข่งขันมวยปล้ำประเภทฟรีสไตล์หญิงจัดขึ้นครั้งแรกในปี พ.ศ. 2530

## ตารางสรุปเหรียญราวัลตลอดกาล
อัปเดตหลังมวยปล้ำชิงแชมป์โลก 2022

* ชื่อตัวเอียงเป็นประเทศที่ไม่มีอยู่แล้ว

## จำนวนเหรียญแบ่งตามทีม

## อ้างอิง

## แหล่งข้อมูลอื่น
* FILA Database
* Hosts of World Championships 2021 and 2022

หมวดหมู่:กีฬาการต่อสู้ชิงแชมป์โลก
หมวดหมู่:มวยปล้ำ
ซน อู-ฮย็อน

**ซน อู-ฮย็อน** (; ชื่อเกิด **ซน ฮย็อน-ซ็อก** (; เกิด 30 พฤศจิกายน ค.ศ. 1989) เป็นนักแสดง นักร้อง และนักแต่งเพลงชาวเกาหลีใต้

ปรากฏตัวครั้งแรกทางโทรทัศน์ในปี ค.ศ. 2011 ในฐานะหัวหน้าวง X-5 (กลุ่มไอดอล K-pop) ที่มีชื่อในวงการว่า "กอน" ซนได้รับความสนใจของสาธารณชนอย่างรวดเร็วและได้รับความนิยมจากการแสดงที่โดดเด่นของเขาพร้อมกับกระแสของคลื่นฮัลยูล

ในปีเดียวกัน ซนประสบความสำเร็จในการเดบิวต์ในการแสดงเมื่อเขาได้รับเลือกให้แสดงในละครโทรทัศน์เรื่อง *[[Miss Ripley|มิสริบลีย์]]* (2011) ที่ได้รับการยกย่องอย่างกว้างขวาง หลังจากสร้างชื่อเสียงแล้ว ซนก็แสดงในบทบาทที่หลากหลายจากภาพยนตร์และละครชุดทางโทรทัศน์ของเกาหลีใต้ที่ประสบความสำเร็จมากมาย

ผลงานที่โดดเด่นที่สุดของเขา ได้แก่ *[[Spy Myung-wol|สปายมย็อง-ว็อล]]* (2011), ''ไลฟ์'' (2018), ''เดอะนกดูฟลาวเออร์'' (2019), ''ทัช'' (2020), ''เม้าส์'' (2021) และ *[[Golden Spoon (TV series)|โกลเดนสปูน]]* (2022)

## ผลงานเพลง

### สตูดิโออัลบั้ม

## อ้างอิง

## แหล่งข้อมูลอื่น

*
*
* 
* 
* 

หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2532
หมวดหมู่:ไอดอลชายชาวเกาหลีใต้
สภาเมืองพัทยา

**สภาเมืองพัทยา** (ตัวย่อ: ส.ม.) เป็นองค์กรฝ่ายสภาของเมืองพัทยา มีหน้าที่ควบคุม ตรวจสอบและดูแลการบริหารราชการพัทยาของฝ่ายบริหารอันมีนายกเมืองพัทยาเป็นหัวหน้าคณะฯ ซึ่งประธานสภาเมืองพัทยาคนปัจจุบัน คือ นายบรรลือ กุลละวณิชย์ ,นายไพรวัลย์ อารมณ์ชื่น เป็นรองประธานสภาเมืองพัทยาคนที่ 1 และนายวิเชษฐ หนองใหญ่ เป็นรองประธานสภาเมืองพัทยาคนที่ 2

## โครงสร้าง
สภาเมืองพัทยามีสมาชิกสภาเมืองพัทยาที่มาจากการเลือกตั้งหรือแต่งตั้ง ซึ่งมีจำนวนและวาระแตกต่างกันไปแล้วแต่กำหนด

### สมาชิกสภาเมืองพัทยา
สำหรับสภาเมืองพัทยา พ.ศ. 2565 สมาชิกสภา 24 คนมาจากการเลือกตั้งระบบแบ่งเขต โดยมีสมาชิก 6 คนต่อ 1 เขตเลือกตั้งของเมืองพัทยา มีวาระดำรงตำแหน่งคราวละ 4 ปี

สภาเมืองพัทยาชุดปัจจุบัน มาจากการเลือกตั้งเมื่อวันที่ 22 พฤษภาคม 2565 มีจำนวนทั้งสิ้น 24 คน ประกอบด้วย
# นายบรรลือ กุลละวณิชย์ (ประธานสภาเมืองพัทยา)
# นายไพรวัลย์ อารมณ์ชื่น (รองประธานสภาเมืองพัทยา)
# นายวิเชษฐ หนองใหญ่ (รองประธานสภาเมืองพัทยา)
# นางจิดาภา สุวัตถาภรณ์
# นายศุภฤกษ์ ชมพูนุช
# นายธนภัทร อุดมรัตนกูลชัย
# นายภาสกร อยู่สมบูรณ์
# นายอนุพงษ์ พุทธนวรัตน์
# นายเฉลิมพล ผลลูกอินทร์
# นายสรวิศ สุทธิธำรงสวัสดิ์
# นางสาวภคินี รุ่งรัตนพันธ์
# นายสุริวัฒน์ เริ่มกิจการ
# นายสุรินทร์ ยิ้มใย
# นายบรรจง บัณฑูรประยุกต์
# นายจิรวัฒน์ ปลุกใจ
# นายดิลก ทองนาค
# นายดำรงเกียรติ พินิจการ
# นายวิศัลย์ เพ็ชรตระกูล
# นายวสันต์ สุขขี
# นายนิคม แสงแก้ว
# นายเมธากฤษฏิ์ สุนทรส
# นายวุฒิธร แสงอุไร
# นายสุชาติ ขุนเจ๋ง
# นายประสาทพร ดีเด่น

## ค่าตอบแทน
* ประธานสภาเมืองพัทยา เงินเดือน 30,540 บาท
* รองประธานสภาเมืองพัทยา เงินเดือน 23,990 บาท
* สมาชิกสภาเมืองพัทยา เงินเดือน 19,440 บาท
* เลขานุการประธานสภาเมืองพัทยา เงินเดือน 19,440 บาท
* ผู้ช่วยเลขานุการประธานสภาเมืองพัทยา เงินเดือน 13,880 บาท

## อ้างอิง

หมวดหมู่:เมืองพัทยา
แอน (ภาพยนตร์)

***แอน*** () เป็นภาพยนตร์ไทยแนวระทึกขวัญ–จิตวิทยา ที่ออกฉายอย่างเป็นทางการเมื่อวันที่ 13 ตุลาคม พ.ศ. 2565 ซึ่งนำแสดงโดย ชุติมณฑน์ จึงเจริญสุขยิ่ง, วรันธร เปานิล, วิโอเลต วอเทียร์, ภัณฑิรา พิพิธยากร, อรัชพร โภคินภากร, สุทัตตา อุดมศิลป์, เจนนิษฐ์ โอ่ประเสริฐ, แพรวา สุธรรมพงษ์, อิษยา ฮอสุวรรณ และศวรรยา ไพศาลพยัคฆ์ ผลิตโดย ซองซาวด์ โปรดักชั่น จัดจำหน่ายโดย เอ็ม พิคเจอร์ส เขียนบทโดย คงเดช จาตุรันต์รัศมี กำกับภาพยนตร์โดย คงเดช จาตุรันต์รัศมี และราสิเกติ์ สุขกาล

## นักแสดง

### นักแสดงนำ

* ชุติมณฑน์ จึงเจริญสุขยิ่ง
* วรันธร เปานิล
* วิโอเลต วอเทียร์
* ภัณฑิรา พิพิธยากร
* อรัชพร โภคินภากร
* สุทัตตา อุดมศิลป์
* เจนนิษฐ์ โอ่ประเสริฐ
* แพรวา สุธรรมพงษ์
* อิษยา ฮอสุวรรณ
* ศวรรยา ไพศาลพยัคฆ์

### นักแสดงสมทบ

* อัจฉรียา โพธิพิพิธธนากร
* พลอยยุคล โรจนกตัญญู
* ไปรยา สังขจินดา
* แพรรุจิรา โกมลารชุน
* พรสรวง รวยรื่น
* คัทรียา เทพชาตรี
* เนรัญชรา เลิศประเสริฐ
* สุพิชชา ปรีดาเจริญ
* อรกร จันทร์ศิริ

## อ้างอิง

## แหล่งข้อมูลอื่น

* 
* 

หมวดหมู่:ภาพยนตร์ไทย
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2565
หมวดหมู่:ภาพยนตร์ที่กำกับโดย คงเดช จาตุรันต์รัศมี
ไทยสมายล์บัส

**บริษัท ไทยสมายล์บัส จำกัด** เป็นผู้ประกอบการรถโดยสารเอกชนรายใหญ่ในกรุงเทพมหานครและปริมณฑล ที่ให้บริการรถโดยสารภายใต้สัมปทานที่ออกโดยกระทรวงคมนาคม เริ่มให้บริการในปี พ.ศ. 2565 และเข้ามาแทนที่ผู้ให้บริการรายอื่น ๆ ในเขตกรุงเทพมหานครและปริมณฑล รวมถึงผู้ประกอบการรถสาธารณะอย่างองค์การขนส่งมวลชนกรุงเทพ ค่าโดยสารเริ่มต้นที่ 15 บาท ซึ่งมีอัตราที่แพงกว่าอัตราค่าโดยสารรถปรับอากาศขององค์การขนส่งมวลชนกรุงเทพ ทั้งยังมีกานบริกานที่ด้อยคุณภาพ ไม่ว่าจะเป็น รอบรถที่ไม่สะท้อนความแออัดของประชากร และความต้องการใช้ขนส่งสาธารณะรถโดยสารทั้งหมดเป็นรถบัสไฟฟ้าคุณภาพต่ำ

ณ ปี พ.ศ. 2568 ไทยสมายล์บัสให้บริการรถประจำทาง 123 เส้นทางในกรุงเทพมหานครและปริมณฑล ซึ่งเป็นส่วนหนึ่งของแผนปฏิรูปการดำเนินงานรถประจำทางในกรุงเทพมหานครและบริเวณโดยรอบ

บริษัทยังดำเนินกิจการเรือโดยสารข้ามฟากไฟฟ้าตามแม่น้ำเจ้าพระยาและคลองแสนแสบในกรุงเทพมหานคร ภายใต้ชื่อ ไทย สมายล์ โบ้ท

## ประวัติ
บริษัทจดทะเบียนเมื่อวันที่ 9 มิถุนายน พ.ศ. 2563 โดยมีกุลพรภัสร์ วงศ์มาจารภิญญา ดำรงตำแหน่งประธานกรรมการและประธานเจ้าหน้าที่บริหาร โดยยังคงถือหุ้นส่วนใหญ่ร้อยละ 51 หุ้นที่เหลืออีกร้อยละ 49 ถือโดย Beyond Securities (BYD)

## อ้างอิง

## แหล่งข้อมูลอื่น
* เว็บไซต์อย่างเป็นทางการ
* 

หมวดหมู่:ธุรกิจขนส่งและโลจิสติกส์
หมวดหมู่:ระบบรถประจำทางในกรุงเทพมหานคร
หมวดหมู่:บริษัทไทยที่ก่อตั้งในปี พ.ศ. 2563
คลองวัดประดู่ (จังหวัดสมุทรสงคราม)

**คลองวัดประดู่** หรือ **คลองประดู่** เป็นคลองที่แยกจากคลองแควอ้อม (หรือแม่น้ำอ้อมซึ่งเชื่อว่าเป็นลำน้ำแม่กลองเก่า) ที่แนวแบ่งเขตระหว่างตำบลเหมืองใหม่ อำเภออัมพวา จังหวัดสมุทรสงคราม กับตำบลวัดเพลง อำเภอวัดเพลง จังหวัดราชบุรี ไหลไปทางใต้โดยเป็นเส้นแบ่งเขตระหว่างอำเภออัมพวา จังหวัดสมุทรสงคราม กับอำเภอวัดเพลงและอำเภอปากท่อ จังหวัดราชบุรี และระหว่างอำเภออัมพวา จังหวัดสมุทรสงคราม กับอำเภอเขาย้อย จังหวัดเพชรบุรี จากนั้นไหลเข้าเขตอำเภอเขาย้อย แล้วไปลงคลองบ้านน้อยที่หมู่ที่ 7 บ้านบางสามแพรก ตำบลเขาย้อย มีความยาวประมาณ 27 กิโลเมตร ปากคลองด้านเหนืออยู่ข้างวัดแก้วเจริญ ชาวบ้านเรียกปากคลองด้านนี้เป็น 2 ชื่อ คือ "ปากคลองวัดประดู่" หรือ "ปากคลองวัดแก้ว"

ปากคลองบริเวณวัดแก้วเจริญเป็นชุมชนเก่าแก่ที่เรียกว่า "สวนนอก" และวัดแก้วเจริญเป็นวัดโบราณสมัยกรุงศรีอยุธยา เป็นวัดร้างมานานจนชาวบ้านท่าใหญ่กรุงศรีอยุธยาได้อพยพหลบภัยพม่า เมื่อเสียกรุง พ.ศ. 2310 พบวัดร้างนี้ ภายหลังได้มีการปฏิสังขรณ์วัดนี้ และปรากฏหลักฐานใน *จดหมายเล่าเรื่องตามเสด็จพระบาทสมเด็จพระจุลจอมเกล้าเจ้าอยู่หัวประพาสหัวเมืองเมื่อ ร.ศ. 123* (พ.ศ. 2447) ปรากฏชื่อ "ตลาดปากคลองวัดประดู่" ชุมชนคงอาศัยอยู่บนเรือนแพ ภายหลังได้สร้างบ้านแถวไม้ปลูกต่อ ๆ กันไป ปัจจุบันราษฎรส่วนใหญ่ประกอบอาชีพทำสวนมะพร้าวและส้มโอ ทำนาข้าว และเลี้ยงปลา และมีวุ้นมะพร้าวเป็นผลิตภัณฑ์ที่สำคัญของชุมชน

ตอนกลางของคลองวัดประดู่เป็นชุมชนสวนมะพร้าว นาข้าว และบ่อเลี้ยงปลา น้ำในคลองวัดประดู่ไหลไปลงทะเลได้สองทาง ทางแรกไปทางจังหวัดเพชรบุรี อีกทางหนึ่งไหลผ่านฝายที่ตำบลแพรกหนามแดง อำเภออัมพวา ผ่านชุมชนยี่สาร ทั้งสองทางไปบรรจบกับแม่น้ำบางตะบูนและไหลลงทะเลบริเวณจะงอยปากของอ่าวไทยรูปตัว ก ซึ่งเป็นพื้นที่เพาะเลี้ยงหอยแครงแหล่งใหญ่ น้ำบางส่วนจากคลองวัดประดู่ไปถึงคลองโคน คลองช่อง แพรกทะเล และไหลออกทะเล บางส่วนเข้าคลองขุดดอนจั่น และคลองประชาชมชื่น แตกแขนงไปตามคลองซอยอีกหลายสาย

## อ้างอิง

วัดประดู่
วัดประดู่
วัดประดู่
หมวดหมู่:อำเภออัมพวา
หมวดหมู่:อำเภอวัดเพลง
หมวดหมู่:อำเภอปากท่อ
หมวดหมู่:อำเภอเขาย้อย
อีซิม

**อีซิม** () **(embed-SIM/electronic-SIM)** เป็น ซิมการ์ด อิเล็กทรอนิกส์ชิปแบบฝังตัวที่สามารถติดตั้งชุดคำสั่งที่ต้องการได้ซึ่งถูกฝังตัวมาพร้อมอุปกรณ์ แทนที่จะเป็น วงจรรวม ที่ติดตั้งในแผ่นโลหะเป็น การ์ดวงจรรวมสากล ที่สามารถถอด-ใส่ได้ (UICC) ซึ่งปกติแล้วตัวแผ่นการ์ดมักใช้เป็นวัสดุพลาสติก PVC  แต่เมื่อเป็นเทคโนโลยี eSIM นั้นจะแตกต่างออกไปโดยจะใช้การลงชุดคำสั่งแบบซอฟต์แวร์ลงไปในไมโครชิป eUICC ที่ฝังมาพร้อมอุปกรณ์

เมื่อติดตั้งชุดคำสั่งของโปรไฟล์ผู้ให้บริการที่รองรับเทคโนโลยี eSIM บน eUICC แล้วโปรไฟล์ที่ติดตั้งผ่านการ Download OTA (ผ่าน wi-fi, อุปกรณ์อื่นที่กระจายสัญญาณอินเตอร์เน็ตบนโครงข่าย GSM/CDMA) มาให้ได้ก็จะสามารถติดตั้งชุดคำสั่งโปรไฟล์อนุมัติเชื่อมต่อกับสัญญาณเครือข่ายโทรศัพท์ที่ต้องการได้ซึ่งมีคุณสมบัติเหมือนการใส่การ์ดซิมจริงทุกประการ มาพร้อมด้วย ICCID ที่ไม่ซ้ำกันและแอคเซสคีย์ เพื่อเข้ารหัสเครือข่ายเพื่อตรวจสอบบุคคลและสิทธิการใช้งานที่มีโดยผู้ให้บริการ

มาตรฐาน eSIM เปิดตัวครั้งแรกในปี 2559 โดย บริษัท Apple Inc., บนอุปกรณ์นาฬิกาอัจฉริยะ Apple Watch ชนิดแบบ (GPS+Cellular)  ; ตั้งแต่นั้นเป็นต้นมา eSIM ได้เริ่มแทนที่ซิมจริงในโดเมนรวมถึงโทรศัพท์เคลื่อนที่บางยี่ห้อไปบ้างแล้วในปัจจุบัน

หมวดหมู่:แอปเปิลคอมพิวเตอร์
สาวศักดิ์สิทธิ์สีขาวกับบาทหลวงสีดำ

***สาวศักดิ์สิทธิ์สีขาวกับบาทหลวงสีดำ*** หรือ ***นักบุญจอมเฉื่อย & บาทหลวงผู้เอาใจใส่*** () เป็นซีรีส์มังงะญี่ปุ่น แนวแฟนตาซี และรักตลก ที่เขียนเนื้อเรื่องและวาดภาพโดยฮาซาโนะ คาซึทาเกะ เริ่มตีพิมพ์ในนิตยสารออนไลน์ Shōnen Magazine R ของโคดันชะ ตั้งแต่เดือนเมษายน พ.ศ. 2560 ถึงเดือนมกราคม พ.ศ. 2566 ต่อมาถูกย้ายไปยังเว็บไซต์ Monthly Maga Kichi ในเดือนกุมภาพันธ์ พ.ศ. 2566 หลังจากการยุติการตีพิมพ์ของ Shōnen Magazine R และในเดือนพฤษภาคม พ.ศ. 2566 มีการรวบรวมไว้เป็นเล่ม (*[[ทังโกบง]]*) ถึงเล่มที่ 12 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ได้รับการดัดแปลงเป็นซีรีส์อนิเมะโทรทัศน์โดยสตูดิโอโดงาโกโบ ออกอากาศตั้งแต่เดือนกรกฎาคมถึงเดือนกันยายน พ.ศ. 2566

## ตัวละคร
;
:
;
:
;
:
;
:
;
:
;
:
;
:
;
:
;
:

## สื่อ
### มังงะ
มังงะที่เขียนเนื้อเรื่องและวาดภาพโดยฮาซาโนะ คาซึทาเกะ *นักบุญจอมเฉื่อย & บาทหลวงผู้เอาใจใส่* เริ่มตีพิมพ์ในนิตยสารออนไลน์ Shōnen Magazine R ของโคดันชะ เมื่อวันที่ 20 เมษายน พ.ศ. 2560 ต่อมาถูกย้ายไปยังเว็บไซต์ Monthly Maga Kichi หลังจากการยุติการตีพิมพ์ของ Shōnen Magazine R และในเดือนพฤษภาคม พ.ศ. 2566 มีการรวบรวมไว้เป็นเล่ม (*[[ทังโกบง]]*) ถึงเล่มที่ 13

### อนิเมะ
ซีรีส์อนิเมะโทรทัศน์ได้รับการดัดแปลงและประกาศเมื่อเดือนมิถุนายน พ.ศ. 2565 ที่สร้างโดยสตูดิโอโดงาโกโบ กำกับซีรีส์อนิเมะโดย ซูมิเอะ โนโระ เขียนบทโดย ยูกะ ยามาดะ ออกแบบตัวละครโดย ฮิโรมิ นาคากาวะ และเพลงประกอบโดย รุกะ คาวาดะ เดิมแล้วซีรีส์อนิเมะมีกำหนดการฉายในเดือนเมษายน พ.ศ. 2566แต่ต้องเลื่อนฉายเนื่องจากการแพร่ระบาดของโควิด-19 ที่ส่งผลกระทบต่อการผลิตปัจจุบันมีกำหนดฉายในวันที่ 13 กรกฎาคม 2023 ทาง Tokyo MX และเครือข่ายอื่นๆ มีเพลงเปิดคือ "Koi Sekai" (コイセカイ, "Love World") โดยคลาริส ในขณะที่เพลงปิดคือ "Toko Siesta" (トコシエスタ) โดย Sasanomaly ครันชี่โรลได้รับลิขสิทธิ์ซีรีส์นี้ อนิพลัส เอเชียได้ลิขสิทธิ์ซีรีส์นี้ในเอเชียตะวันออกเฉียงใต้

#### รายชื่อตอน

## ดูเพิ่ม
* *[[ขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว]]* อีกหนึ่งซีรีส์ไลต์โนเวลที่มีผู้วาดภาพคนเดียวกัน คือฮาซาโนะ คาซึทาเกะ จากไลต์โนเวลเล่มที่ 1

## หมายเหตุ

## อ้างอิง

## แหล่งข้อมูลอื่น
*  
*  
* 

หมวดหมู่:มังงะ
หมวดหมู่:มังงะชุด
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวจินตนิมิต
หมวดหมู่:มังงะของสำนักพิมพ์โคดันชะ
หมวดหมู่:มังงะที่ตีพิมพ์ในปี พ.ศ. 2560

หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:โดงาโกโบ
หมวดหมู่:อะนิเพล็กซ์
หมวดหมู่:รายการโทรทัศน์ของโตเกียวเอ็มเอ็กซ์
วัดไพรสณฑ์ศักดาราม

**วัดไพรสณฑ์ศักดาราม** เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลหล่มสัก อำเภอหล่มสัก จังหวัดเพชรบูรณ์ มีที่ดินตั้งวัด เนื้อที่ 12 ไร่ 3 งาน 35 ตารางวา มีที่สงฆ์ 1 แปลง เนื้อที่ 1 ไร่ 1 งาน 93 ตารางวา ปัจจุบันมีพระครูสุตพัชรานุกูล (บุญถิ่น ปญฺญาวุฑฺโฒ) ดำรงตำแหน่งผู้รักษาการแทนเจ้าอาวาส

วัดไพรสณฑ์ศักดาราม เดิมชื่อ **วัดป่า** สร้างวัดเมื่อ พ.ศ. 2382 โดยพระสุริยวงศาชนสงครามภักดีวิริยกรมพาหะ (คง) เจ้าเมืองหล่มสัก เป็นวัดคู่เมืองเพราะเป็นสถานที่ประกอบพิธีถือน้ำพิพัฒน์สัตยา ต่อมาได้เปลี่ยนชื่อเป็น **วัดอรัญญาวสี** เมื่อ พ.ศ. 2484 ได้เรียกชื่อใหม่ว่า **วัดป่าหล่มสัก** หลังจากเปลี่ยนมาเป็นจังหวัดเพชรบูรณ์แล้ว จึงเปลี่ยนเป็นชื่อ "วัดไพรสณฑ์ศักดาราม" เมื่อ พ.ศ. 2495 วัดได้รับพระราชทานวิสุงคามสีมาเมื่อ พ.ศ. 2505 เขตวิสุงคามสีมากว้าง 40 เมตร ยาว 80 เมตร ได้ผูกพัทธสีมาวันที่ 20 เมษายน พ.ศ. 2508 ภายหลังได้รับการบูรณปฏิสังขรณ์เสนาสนะ และถาวรวัตถุต่าง ๆ มาตามลำดับ ได้รับการสถาปนาเป็นพระอารามหลวงชั้นตรีชนิดสามัญ นับตั้งแต่วันที่ 31 สิงหาคม พ.ศ. 2522

ในวัดมีพระอุโบสถหลังเก่า มีลายปูนปั้นที่หัวเสา มีคันทวยแกะไม้สวยงาม 

## รายนามเจ้าอาวาส
* พระครูหลักคำบุญเพ็ง
* พระครูหลักคำภู่
* พระครูโคตร
* พระอาจารย์กวย
* พระสำเร็จคัมภีระ
* พระสำเร็จบุญเฮือง
* พระสำเร็จบุญมา
* พระอาจารย์วัง
* พระอาจารย์ม้า
* พระอธิการวัน
* หลวงพ่อนาเหนือ
* หลวงพ่อชาบรรทม (กวย)
* พระครูกา
* พระอาจารย์ถั่ว ฐิติปญฺโญ
* พระปลัดแดง
* เจ้าอธิการบัง ชวนปญฺโญ
* พระอธิการบุญ
* พระมหาไพบูลย์ ชินปญฺโญ ป.ธ.5
* พระวีรญาณมุนี (ไพฑูรย์ อคฺคธมฺโม ป.ธ.3 น.ธ.เอก)
* พระปริยัติพัชราภรณ์ (สุพจน์ ปญฺญาธโร ป.ธ.6) พ.ศ. 2552 – 2568
* พระครูสุตพัชรานุกูล (บุญถิ่น ปญฺญาวุฑฺโฒ ป.ธ.3) พ.ศ. 2568 - ปัจจุบัน

## อ้างอิง

ไพรสณฑ์ศักดาราม
ไพรสณฑ์ศักดาราม
หมวดหมู่:สิ่งก่อสร้างในอำเภอหล่มสัก
วัดประตูดาว

**วัดประตูดาว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองเพชรบูรณ์ จังหวัดเพชรบูรณ์ มีที่ดินตั้งวัดเนื้อที่ 10 ไร่ 2 งาน 78 ตารางวา อาณาเขตทิศเหนือยาว 80 วา ติดกับถนนสาธารณะ ทิศใต้ยาว 58 วา ติดกับแม่น้ำป่าสัก ทิศตะวันออกยาว 40 วา ติดกับที่ดินเพื่อการครอบครอง ทิศตะวันตกยาว 48 วา ติดกับกำแพงเมือง และมีที่ธรณีสงฆ์จำนวน 2 แปลง เนื้อที่ 10 ไร่ 1 งาน  

วัดประตูดาวตั้งวัดเมื่อ พ.ศ. 2319 โดยมีหลวงพล หัวหน้าตุลาการเพชรบูรณ์ เป็นผู้ดำเนินการจัดสร้าง ได้รับพระราชทานวิสุงคามสีมาเมื่อ พ.ศ. 2445 ได้รับพระราชทานวิสุงคามสีมาครั้งหลังเมื่อวันที่ 6 พฤศจิกายน พ.ศ. 2539 ในอดีตเชื่อว่าวัดประตุดาวมีชื่อว่า **วัดประตูผี** เป็นที่ลำเลียงศพของนักโทษที่ถูกประหารชีวิต ณ บริเวณวัดมหาธาตุ พระอารามหลวงในปัจจุบัน และต่อมาได้ยกเลิกการประหารชีวิตทำให้ได้มีการเปลี่ยนชื่อวัดให้เป็นชื่อที่ฟังแล้วเป็นมงคลจึงได้ชื่อว่า "วัดประตูดาว" 

อาคารเสนาสนะที่สำคัญ ได้แก่ อุโบสถกว้าง 5 เมตร ยาว 7 เมตร สร้างเมื่อ พ.ศ. 2447 โครงสร้างเป็นไม้ ศาลาการเปรียญกว้าง 12 เมตร ยาว 20 เมตร สร้างเมื่อ พ.ศ. 2500 กุฏิสงฆ์จำนวน 5 หลัง เป็นอาคารครึ่งตึกครึ่งปูน 2 ชั้น 2 หลัง อาคารไม้ 2 หลัง ปูชนียวัตถุที่สำคัญ ได้แก่ พระประธานปางมารวิชัยขนาดพระเพลา กว้าง 28 นิ้ว และมีพระพุทธรูปปางสมาธิเนื้อทองสำริด ศิลปะล้านช้างจำนวน 2 องค์

## รายนามเจ้าอาวาส
* พระสมุห์บุญมา ดำรงตำแหน่ง พ.ศ. 2487–2495
* พระมหาทองคำ ดำรงตำแหน่ง พ.ศ. 2500–2503
* พระอธิการฝาย ดำรงตำแหน่ง พ.ศ. 2505–2507
* พระอธิการสอน ดำรงตำแหน่ง พ.ศ. 2514–2527
* พระครูพัชรสุทธิกร ดำรงตำแหน่ง พ.ศ. 2527–2560
* พระครูวินัยธรธีรวัฒน์ สุเมโธ ดำรงตำแหน่ง พ.ศ. 2560–ปัจจุบัน

## อ้างอิง

ประตูดาว
นิวโมคอคคัส

เชื้อ**นิวโมคอคคัส** (ชื่อวิทยาศาสตร์ *Streptococcus pneumoniae*) เป็นเชื้อแบคทีเรียชนิดหนึ่ง จัดเป็นแบคทีเรียในจีนัสสเตร็ปโตค็อกคัสแกรมบวกรูปกลม ย่อยสลายเลือดแบบแอลฟาในภาวะมีออกซิเจน ย่อยสลายเลือดแบบเบตาในภาวะขาดออกซิเจน และเป็นแบคทีเรียไม่ต้องการออกซิเจนที่สามารถทนต่อออกซิเจนได้ มักพบอยู่เป็นคู่ (ดิโพลคอคไซ) ไม่สร้างสปอร์ และไม่เคลื่อนที่ เป็นเชื้อก่อโรคที่สำคัญในมนุษย์ และเป็นสาเหตุที่พบบ่อยที่สุดของโรคปอดบวมในช่วงปลายคริสตศตวรรษที่ 19
## อ้างอิง

## แหล่งข้อมูลอื่น
* GAVI Alliance 
* PneumoADIP 
* PATH's Vaccine Resource Library pneumococcal resources
* 
* Type strain of ''Streptococcus pneumoniae'' at Bac''Dive'' -  the Bacterial Diversity Metadatabase 

หมวดหมู่:แบคทีเรียแกรมบวก
หมวดหมู่:แบคทีเรียก่อโรค
หมวดหมู่:โรคปอดบวม
หมวดหมู่:Streptococcaceae
การเบียดหรือเหยียบกันจนเสียชีวิตในฝูงชน

**การเบียดหรือเหยียบกันจนเสียชีวิตในฝูงชน**เป็นเหตุการณ์การบาดเจ็บและ/หรือสูญเสียชีวิตที่เกิดในฝูงชนที่มีความหนาแน่นมากเกินขีดจำกัด โดยทั่วไปแล้วหากฝูงชนมีความหนาแน่นเกินกว่า 4-5 คนต่อ 1 ตารางเมตร แรงดันที่เกิดขึ้นต่อคนแต่ละคนจะมากพอที่ทำให้ฝูงชนสามารถล้มทับกันหรือเบียดแน่นจนไม่สามารถหายใจได้

ที่ความหนาแน่นมากเกินขีดจำกัดเช่นนี้ ฝูงชนจะเริ่มมีคุณสมบัติเหมือนของไหล คนแต่ละคนอาจถูกผลักให้เคลื่อนไปตามกระแสฝูงคนโดยไม่สามารถต้านทานได้ เหตุการณ์เช่นนี้เกิดจากการขาดการจัดการฝูงชน หรือมีการจัดการฝูงชนที่ไม่ดีพอ สถานการณ์ที่สามารถทำให้เกิดเหตุการณ์เช่นนี้ขึ้นได้ เช่น การชมกีฬา กิจกรรมทางศาสนา การโฆษณา และการรวมตัวกันทางสังคม เป็นต้น โดยปัจจัยสำคัญที่อาจทำให้เกิดการเบียดหรือเหยียบกันจนเสียชีวิตเช่นนี้อยู่ที่ความหนาแน่นของฝูงชน มากกว่าจะเป็นจำนวนคนในเหตุการณ์

## พื้นหลัง
งานวิจัยชิ้นหนึ่งคำนวณว่ามีผู้เสียชีวิต 232 ราย และบาดเจ็บมากกว่า 65,000 รายในช่วงสิบปีระหว่างปี 1992 ถึง 2002 อันเป็นผลมาจากเหตุการณ์ดังกล่าว

## การล้มทับกัน
การล้มทับกันเกิดขึ้นได้เมื่อฝูงชนมีความหนาแน่นมากจนแต่ละคนอยู่ชิดกันทั้งหมด และอาจหนาแน่นมากจนแต่ละคนต่างก็ทรงตัวอยู่ได้ด้วยการพิงซึ่งกันและกัน อาจเกิดขึ้นได้ทั้งฝูงชนที่อยู่กับที่หรือเคลื่อนที่ หากมีคนหนึ่งล้มลง คนข้าง ๆ ที่อยู่ชิดกันและพิงกันอยู่ก็จะเสียหลักพิงจากคนคนนั้นไป และเมื่อแรงดันจากคนอื่นรอบข้างยังมีอยู่ก็จะเป็นการผลักให้ล้มลงตามไปด้วย กลไกเช่นนี้เกิดขึ้นซ้ำ ๆ ทำให้เกิดช่องว่างใหม่ที่กว้างขึ้นเรื่อย ๆ จนกระทั่งแรงดันทั้งหมดในฝูงชนลดลง คนที่ล้มไปแล้วอาจถูกคนอื่นล้มทับเป็นน้ำหนักกดจนเกิดอันตราย หรืออาจถูกเหยียบจากการที่คนอื่น ๆ ถูกดันให้เดินเหยียบก็ได้
## อ้างอิง

## แหล่งข้อมูล
* 
* 
## แหล่งข้อมูลอื่น
* How to stay safe at a crowded concert or music festival: CNN
* Fire Safety Engineering Group
* Interview with Paul Wertheimer (Crowd-safety expert) at Insider.com
* "World's worst stampedes" – *[[China Daily]]*
*

หมวดหมู่:เหตุเหยียบกันเสียชีวิต
หมวดหมู่:ภัยจากน้ำมือมนุษย์
ไตรกีฬาชิงแชมป์โลก

**ไตรกีฬาชิงแชมป์โลก** () เป็นการแข่งขันกีฬาไตรกีฬาประจำปีของไตรกีฬาโลก ที่ใช้เพื่อครองตำแหน่งแชมป์โลกประจำปีตั้งแต่ปี ค.ศ. 2008 มีการแข่งขันหลายรอบและสิ้นสุดในการแข่งขันรอบแกรนด์ไฟนอล นักกีฬาแข่งขันกันแบบตัวต่อตัวเพื่อรับคะแนนในการแข่งขันเหล่านี้ ซึ่งจะเป็นตัวกำหนดแชมป์โลกของไตรกีฬาทั้งหมด การแข่งขันชิงแชมป์ระดับแนวหน้าจะจัดขึ้นโดยใช้เกณฑ์ระยะทาง 1 ใน 2 นี้คือ ระยะทางมาตรฐานหรือ 'โอลิมปิก' (ว่ายน้ำ 1.5 กม. ปั่นจักรยาน 40 กม. วิ่ง 10 กม.) และระยะสปรินต์ (ว่ายน้ำ 750 ม. ปั่นจักรยาน 20 กม. 5 กม. วิ่ง) แชมป์โลกของไอทียู (ชื่อเดิมของไตรกีฬาโลก) ระหว่างปี ค.ศ. 1989 ถึง 2008 ได้รับการตัดสินในการแข่งขันชิงแชมป์ประจำปีครั้งเดียว

ตั้งแต่ปี ค.ศ. 2018 การแข่งขันรายการผลัดผสมได้ดำเนินการแข่งขันควบคู่กันไป โดยที่ทีมชาติจะแข่งขันกันแบบผลัดทีมผสมเพื่อชิงเงินรางวัลและคะแนนคัดเลือกโอลิมปิก จากการแข่งขันเหล่านี้ โดยเรียกการแข่งขันว่า ไตรกีฬาผลัดผสมชิงแชมป์โลก

นับตั้งแต่ปี ค.ศ. 2021 การแข่งขันรายการผลัดผสมชิงแชมป์โลกได้รวมเข้ากับการแข่งขันไตรกีฬาสปรินท์ชิงแชมป์โลกซึ่งได้รับการกลับมาจัดอีกครั้ง ภายใต้การรวมกันในชื่อ **ไตรกีฬาสปรินท์และผลัดชิงแชมป์โลก** () การแข่งขันสปรินท์แบบแยกการแข่งขันถูกยกเลิกไปก่อนหน้านี้ในปี ค.ศ. 2011 การแข่งขันในประเภทชิงแชมป์โลกสปรินท์ จัดขึ้นในระยะทางแบบซูเปอร์-สปรินท์ (ว่ายน้ำ 300 ม. ปั่นจักรยาน 5 กม. และวิ่ง 2.5 กม.) โดยใช้รูปแบบการคัดแยกหลายการแข่งขันซึ่งเป็นเอกลักษณ์ของแต่ละรอบ

## ผู้ชนะ
### ตารางสรุปเหรียญรางวัล

## อ้างอิง

## แหล่งข้อมูลอื่น
*
*

หมวดหมู่:ชิงแชมป์โลก
หมวดหมู่:ไตรกีฬา
ช้อนทองสลับชะตา

***ช้อนทองสลับชะตา*** (; ) เป็นละครโทรทัศน์เกาหลีใต้ กำกับโดยซง ฮย็อน-อุก นำแสดงโดยยุก ซ็อง-แจ, อี ช็อง-ว็อน, ชุง แช-ย็อน และย็อนอู ดัดแปลงจากเรื่องชื่อดังในเว็บตูนของเนเวอร์ ในชื่อเดียวกันโดย HD3 ซึ่งตีพิมพ์ในปี ค.ศ. 2016 ละครเรื่องนี้เล่าถึงชีวิตของเด็กที่มีฐานยากจน และได้กลายเป็นลูกคนรวยจากการได้ช้อนทอง ออกอากาศทางช่องเอ็มบีซี เมื่อวันที่ 23 กันยายน ค.ศ. 2022 และออกอากาศทุกวันศุกร์และวันเสาร์ เวลา 21:50 น. (ตามเวลาท้องถิ่น) และยังสามารถสตรีมบนดิสนีย์+ ในบางภูมิภาค

## เรื่องย่อ
อี ซึง-ช็อน (ยุก ซ็อง-แจ) เด็กหนุ่มที่เกิดในครอบครัวที่ยากจน ได้เปลี่ยนแปลงชะตาชีวิตด้วยการสลับกับเพื่อนที่เกิดในครอบครัวร่ำรวย โดยใช้ช้อนทอง ทำให้เขาได้กลายเป็นคนรวย

## นักแสดง
### นักแสดงนำ
* ยุก ซ็อง-แจ รับบทเป็น อี ซึง-ช็อน
:นักเรียนที่มีความฝันจะพลิกชะตาชีวิตด้วยช้อนทอง
* ชุง แช-ย็อน รับบทเป็น นา จู-ฮี
:ลูกสาวของครอบครัวกลุ่มบริษัทที่มีความยุติธรรมและมีเสน่ห์ที่ตรงไปตรงมา
* ย็อนอู รับบทเป็น โอ ย็อน-จิน
**อี โก-อึน รับบทเป็น โอ ย็อน-จิน ในวัยเด็ก 
:เธอมีรูปลักษณ์ที่สวยงาม ซึ่งเติบโตขึ้นมาในครอบครัวที่ร่ำรวย จากการสับตัวด้วยช้อนทองในวัยเด็ก
* อี ช็อง-ว็อน รับบทเป็น ฮวัง แท-ยง
:ผู้ที่ไปสับชีวิตไปมาระหว่างอี ซึง-ช็อน ด้วยช้อนทอง

## การรับชม

## อ้างอิง

## แหล่งข้อมูลอื่น
*  
* 
* 

หมวดหมู่:ละครโทรทัศน์ช่องบริษัทกระจายเสียงและแพร่ภาพมุนฮวา
หมวดหมู่:ละครโทรทัศน์เกาหลีใต้ในปี พ.ศ. 2565
หมวดหมู่:ละครโทรทัศน์โดยสตูดิโอเอ็น (เนเวอร์)
หมวดหมู่:ละครโทรทัศน์ภาษาเกาหลี
ฟันดาบชิงแชมป์โลก

**ฟันดาบชิงแชมป์โลก** () เป็นการแข่งขันกีฬาฟันดาบประจำปีที่จัดโดย สหพันธ์ฟันดาบนานาชาติ (,FIE) ผู้เข้าแข่งขันอาจเข้าร่วมรายการฟอยล์ เอเป้ และเซเบอร์

ตั้งแต่โอลิมปิกฤดูร้อน 2020 เป็นต้นไป การแข่งขันฟันดาบจะถูกจัดแข่งขันทั้งหมด 12 รายการ ซึ่งหมายความว่าจะไม่มีการจัดการแข่งขันชิงแชมป์โลกในปีเดียวกับการแข่งขันโอลิมปิก

## ตารางสรุปเหรียญรางวัล
ตารางนี้ได้รับการอัปเดตล่าสุดหลังจากการแข่งขันฟันดาบชิงแชมป์โลก 2022 โดยนับเหรียญจากการแข่งขันชิงแชมป์โลกตั้งแต่ปี ค.ศ. 1921 และไม่รวมผลการแข่งขันกีฬาฟันดาบในโอลิมปิกฤดูร้อน

## อ้างอิง

## ที่มา
*

## แหล่งข้อมูลอื่น
*เว็บไซต์หลัก

หมวดหมู่:ชิงแชมป์โลก
เรือพายชิงแชมป์โลก

**เรือพายชิงแชมป์โลก** () เป็นการแข่งขันเรือพายระดับนานาชาติที่จัดโดยสหพันธ์เรือกรรเชียงนานาชาติ (FISA) เป็นกิจกรรมที่มีระยะเวลาหนึ่งสัปดาห์ซึ่งจัดขึ้นในช่วงปลายฤดูร้อนของซีกโลกเหนือ และในปีที่ไม่มีการแข่งขันโอลิมปิกฤดูร้อนถือเป็นช่วงสำคัญของปฏิทินกีฬาเรือพายระหว่างประเทศ

## สรุปเหรียญรางวัล
ที่มา:

### เรือพาย (ค.ศ. 1962–2022)

### เรือพายคนพิการ (ค.ศ. 2002–2022)

## อ้างอิง

## แหล่งข้อมูลอื่น
*เว็บไซต์

หมวดหมู่:ชิงแชมป์โลก
นีกอลา บูร์บากี

**นีกอลา บูร์บากี** () เป็นนามแฝงร่วมของนักคณิตศาสตร์ซึ่งส่วนใหญ่เป็นศิษย์เก่าเอกอลนอร์มาลซูว์เปรีเยอร์ (ENS) ก่อตั้งขึ้นเมื่อค.ศ. 1934–1935 โดยมีวัตถุประสงค์เพื่อแต่งตำราเรียนคณิตวิเคราะห์ใหม่ ก่อนจะขยายเป็นโครงการตำราคณิตศาสตร์บริสุทธิ์ชุดใหญ่ งานชิ้นสำคัญของบูร์บากีคือ *[[อีลีม็องเดอแมเตแมทีก]]* หรือ *อีลีม็อง* (*Éléments de mathématique*, องค์ประกอบของคณิตศาสตร์) ซึ่งตีพิมพ์ตั้งแต่ ค.ศ. 1939 จนถึงปัจจุบัน หัวข้อของงานชิ้นนี้ได้แก่ ทฤษฎีเซต พีชคณิตนามธรรม ทอพอโลยี การวิเคราะห์ กลุ่มลีและพีชคณิตลี

กลุ่มบูร์บากีเกิดขึ้นเนื่องจากหลังสงครามโลกครั้งที่หนึ่งมีนักคณิตศาสตร์รุ่นใหม่ของฝรั่งเศสเสียชีวิตจำนวนมาก ส่งผลให้อาจารย์มหาวิทยาลัยยังคงต้องใช้ตำราเรียนเนื้อหาเก่า อ็องรี การ์ตงหารือเรื่องนี้กับอ็องเดร เวย์ เพื่อนร่วมงานขณะสอนอยู่ที่มหาวิทยาลัยสทราซบูร์ เวย์จึงจัดประชุมเพื่อนนักคณิตศาสตร์ในปารีสเพื่อร่วมกันแต่งตำราเรียนเนื้อหาใหม่ บูร์บากีมีผู้นำหลัก ได้แก่ การ์ตง เวย์ โกลด ชาวาแล ฌ็อง เดลซาร์ทและฌ็อง ดีเยอดอเน นอกจากนี้ยังมีคนอื่น ๆ ที่เข้าร่วมในช่วงแรกเป็นเวลาสั้น ๆ บูร์บากีมีธรรมเนียมรักษาความลับของสมาชิกปัจจุบัน แม้ว่าอดีตสมาชิกสามารถกล่าวถึงการมีส่วนร่วมของตนในอดีต

ชื่อบูร์บากีมาจากชาร์ล-เดอนี บูร์บากี นายพลชาวฝรั่งเศสสมัยคริสต์ศตวรรษที่ 19 ผู้ประสบความสำเร็จในการทัพก่อนจะพ่ายแพ้ในสงครามฝรั่งเศส-ปรัสเซีย ชื่อนี้เป็นที่คุ้นเคยของนักศึกษาชาวฝรั่งเศสช่วงต้นคริสต์ศตวรรษที่ 20 นอกจากนี้ยังเป็นการเล่นตลกในหมู่นักศึกษา ENS ที่ปลอมเป็นศาสตราจารย์และนำเสนอ "ทฤษฎีบทบูร์บากี"

กลุ่มบูร์บากีจัดการประชุมลับเพื่อหารือเรื่อง *อีลีม็อง* โดยคณะกรรมการย่อยจะได้รับมอบหมายหัวข้อ ร่างเนื้อหา อภิปรายและตกลงร่วมกันอย่างเอกฉันท์ก่อนตีพิมพ์เนื้อหา กระบวนการนี้ทำให้กลุ่มสามารถรักษาคุณภาพงานแม้จะตรากตรำและใช้เวลา บูร์บากียังเกี่ยวข้องกับเซมิแนร์บูร์บากี (Séminaire Bourbaki) ซึ่งเป็นการประชุมวิชาการด้านคณิตศาสตร์ที่จัดโดยสมาชิกและไม่ใช่สมาชิกกลุ่ม สำนักงานของบูร์บากีตั้งอยู่ที่ ENS

กลุ่มบูร์บากีส่งอิทธิพลต่อวงการคณิตศาสตร์สมัยคริสต์ศตวรรษที่ 20 โดยเฉพาะช่วงกลางคริสต์ศตวรรษที่ *อีลีม็อง* ตีพิมพ์บ่อยครั้ง บูร์บากียังได้รับการยอมรับในหมู่นักคณิตศาสตร์ถึงการนำเสนอที่เคร่งครัดและแม่นยำ รวมถึงการแนะนำโครงสร้างทางคณิตศาสตร์ อันเป็นแนวคิดเชิงสหวิทยาการของโครงสร้างนิยม งานของบูร์บากียังก่อให้เกิดกระแสคณิตศาสตร์ใหม่ (New Math) ช่วงคริสต์ทศวรรษ 1960 ปัจจุบันบูร์บากียังคงมีความเคลื่อนไหวแต่มีบทบาทลดลงเนื่องจากมีการตีพิมพ์ *อีลีม็อง* ฉบับใหม่น้อยลง *อีลีม็อง* ฉบับล่าสุดตีพิมพ์ในปี ค.ศ. 2016 ที่มีเนื้อหาเกี่ยวกับทอพอโลยีเชิงพีชคณิต

## เชิงอรรถ
### หมายเหตุ

### อ้างอิง

## แหล่งข้อมูลอื่น

* 

หมวดหมู่:นักคณิตศาสตร์ชาวฝรั่งเศส
หมวดหมู่:องค์การที่ก่อตั้งในปี พ.ศ. 2477
หมวดหมู่:องค์การที่ก่อตั้งในปี พ.ศ. 2478
โซลคาลิเบอร์ VI

***โซลคาลิเบอร์ VI*** () เป็นวิดีโอเกมแนวต่อสู้ พัฒนาโดยบันไดนัมโกะสตูดิโอส์และ Dimps และจัดจำหน่ายโดยบันไดนัมโกะเอนเตอร์เทนเมนต์ สำหรับเพลย์สเตชัน 4 เอกซ์บอกซ์วัน และไมโครซอฟท์ วินโดวส์ใน ค.ศ. 2018 เป็นเกมภาคหลักลำดับที่ 7 ในชุดเกม *[[โซลคาลิเบอร์]]*
## รูปแบบการเล่น
ตามรูปแบบการเล่นของภาคก่อน ๆ ของชุดเกม *โซลคาลิเบอร์* รูปแบบการเล่นของ *โซลคาลิเบอร์ VI* เกี่ยวข้องกับนักสู้สองคนที่ถืออาวุธต่อสู้กันเองโดยใช้ระบบ 3 มิติ ตัวเกมวยังคงรักษาองค์ประกอบรูปแบบการเล่นที่คุ้นเคยไว้มากมาย เช่น 8-Way Run, Guard Impact และการสร้างตัวละคร แต่เพิ่มเข้าไปในสูตรดั้งเดิมด้วยการแนะนำแมคคานิกส์ใหม่ เช่น Reversal Edge และ Soul Charge  ที่ปรับปรุงใหม่ Reversal Edge ช่วยให้ผู้เล่นป้องกันการโจมตีที่กำลังจะมาถึงและโจมตีกลับอย่างรวดเร็ว ควบคู่ไปกับเอฟเฟกต์สโลว์โมชั่น ทำให้มีตัวเลือกในการป้องกันมากขึ้นสำหรับผู้เล่น
## การพัฒนา
*โซลคาลิเบอร์ VI* ประกาศเปิดตัวในงานเกมแห่งปี 2017 โดยการพัฒนาเกมเริ่มขึ้นเมื่อสามปีก่อน  Motohiro Okubo ผู้อำนวยการผลิตเรียกเกมนี้ว่าเป็นการฉลองครบรอบ 20 ปีของแฟรนไชส์ บันไดนัมโกะให้ความสำคัญกับองค์ประกอบของเนื้อเรื่องมากกว่าเกมก่อนหน้าในชุดเกม ตัวเกมทำงานบนอันเรียลเอนจิน 4 เช่นเดียวกับเกม *[[เทคเคน 7]]* เกมต่อสู้ก่อนหน้าของบันไดนัมโกะ ตามที่ Okubo กล่าว ชื่อรหัสของเกมระหว่างพัฒนาคือ "ลักซอร์" เนื่องจากความตั้งใจของทีมในการทำให้ตัวเกมรู้สึกสดใสขึ้นเหมือนในเกม *โซลคาลิเบอร์* ภาคแรก มีการแนะนำแมคคานิกส์เพิ่มเติมเพื่อช่วยผู้เล่นในการเรียนรู้ของเกม

ตัวเกมวางจำหน่ายในวันที่ 19 ตุลาคม ค.ศ. 2018 สำหรับเพลย์สเตชัน 4 เอกซ์บอกซ์วัน และไมโครซอฟท์ วินโดวส์ ฉบับนักสะสมมาพร้อมกับหนังสืออาร์ตบุ๊ก เพลงประกอบ ฟิกเกอร์ของโซฟีเทีย และกล่องเหล็ก ซีซันพาสสำหรับเกมแต่ละชุดประกอบด้วยตัวละครเพิ่มเติม 4 ตัวและรายการเพิ่มเติมสำหรับการปรับแต่งตัวละคร

## ผลตอบรับ

*โซลคาลิเบอร์ VI* ได้รับ "บทวิจารณ์ที่เป็นที่ชื่นชอบโดยทั่วไป" จากเว็บไซต์การรวบรวมบทวิจารณ์เมทาคริติก
### ยอดขาย
ตัวเกมอยู่ในอันดับที่ 5 ในชาร์ตยอดขายของสหราชอาณาจักร ในญี่ปุ่น ตัวเกมขายได้ 24,049 ชุดภายในสัปดาห์แรกที่วางจำหน่าย โดยอยู่ที่อันดับที่ 3 ถึงอันดับที่ 8 ในออสเตรเลียและอันดับที่ 7 ในนิวซีแลนด์ ในสหรัฐ *โซลคาลิเบอร์ VI*เป็นเกมที่มีการดาวน์โหลดมากที่สุดเป็นลำดับที่ 8 ของเดือนตุลาคมบนเพลย์สเตชันสโตร์ มีรายงานว่ายอดขายเพิ่มขึ้นจากเกม *[[โซลคาลิเบอร์ V]]* และเมื่อเทียบกับเกม *[[โซลคาลิเบอร์ III]]* *[[โซลคาลิเบอร์ (วิดีโอเกม)|โซลคาลิเบอร์]]* และ *[[โซลเอดจ์]]* แต่ก็ยังต่ำกว่าเกม *[[โซลคาลิเบอร์ II]]* และ *[[โซลคาลิเบอร์ IV]]* ใน ค.ศ. 2019 บันไดนัมโกะรายงานว่าการเปิดตัว "ประสบความสำเร็จ" ตัวเกมมียอดขายมากกว่า 2 ล้านชุดทั่วโลกในเดือนกรกฎาคม ค.ศ. 2021
### รางวัลที่ได้รับ

## อ้างอิง

## แหล่งข้อมูลอื่น
*  
หมวดหมู่:เกมของบันไดนัมโค
หมวดหมู่:วิดีโอเกมที่ออกวางจำหน่ายในปี พ.ศ. 2561
หมวดหมู่:เกมสำหรับเพลย์สเตชัน 4‎
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับวินโดวส์‎
หมวดหมู่:วิดีโอเกมต่อสู้
หมวดหมู่:วิดีโอเกมที่พัฒนาขึ้นในประเทศญี่ปุ่น
เรือใบชิงแชมป์โลก

**เรือใบชิงแชมป์โลก** ( เดิมชื่อ **ISAF Sailing World Championships**) เป็นการแข่งขันกีฬาเรือใบระดับโลกสำหรับการแข่งขัน 10 รายการในโอลิมปิกฤดูร้อน ซึ่งจัดโดย เรือใบโลก (เดิมคือ ISAF) และจัดขึ้นทุก ๆ สี่ปีตั้งแต่ปี ค.ศ. 2003 แต่แตกต่างกับปีอื่น ๆ เมื่อแต่ละคลาสจัดการแข่งขันชิงแชมป์โลกของตนเองภายใต้การดูแลของเรือใบโลก และจะแข่งชิงแชมป์โลกรวมกันทุกรายการของโอลิมปิกฤดูร้อนครั้งถัดไปและทำหน้าที่เป็นรอบคัดเลือกหลักสำหรับกีฬาเรือใบ

## ตารางสรุปเหรียงญรางวัลตลอดกาล

## อ้างอิง

## แหล่งข้อมูลอื่น
*การแข่งขันเรือใบ

หมวดหมู่:ชิงแชมป์โลก
ปัญจกีฬาสมัยใหม่ชิงแชมป์โลก

**ปัญจกีฬาสมัยใหม่ชิงแชมป์โลก** () เป็นการแข่งขันกีฬาปัญจกีฬาสมัยใหม่ระดับนานาชาติประจำปี จัดขึ้นครั้งแรกในปี พ.ศ. 2492 ภายใต้การดูแลของสหภาพปัญจกีฬาสมัยใหม่นานาชาติ (UIPM)

## ตารางสรุปเหรียญรางวัลตลอดกาล

:*อัปเดตหลังจาก [[ปัญจกีฬาสมัยใหม่ชิงแชมป์โลก 2021]]*

## อ้างอิง

* ข้อมูลการแข่งขัน 
* กรีฑาสหราชอาณาจักร

## แหล่งข้อมูลอื่น
*สหภาพปัญจกีฬาสมัยใหม่นานาชาติ (UIPM)

หมวดหมู่:ชิงแชมป์โลก
การประท้วงในการากัลปักสถาน พ.ศ. 2565

การประท้วงปะทุขึ้นในเขตปกครองตนเองการากัลปักสถานในอุซเบกิสถานเมื่อวันที่ 1 กรกฎาคม พ.ศ. 2565 เกี่ยวกับการแก้ไขรัฐธรรมนูญของอุซเบกิสถานที่เสนอโดยชัฟคัต มีร์ซีโยเยฟ ประธานาธิบดีอุซเบกิสถาน ซึ่งจะยุติสถานะของการากัลปักสถานในฐานะเขตปกครองตนเองของอุซเบกิสถานและสิทธิในการแยกตัวออกจากอุซเบกิสถานผ่านการลงประชามติ หนึ่งวันหลังจากการประท้วงเริ่มขึ้นในกรุงเนอกึส เมืองหลวงของการากัลปักสถาน ประธานาธิบดีมีร์ซีโยเยฟถอนการแก้ไขรัฐธรรมนูญ รัฐบาลการากัลปักสถานกล่าวว่าผู้ประท้วงพยายามบุกโจมตีอาคารรัฐบาล

แม้จะมีการยอมผ่อนปรนจากรัฐบาลอุซเบกิสถานในการยังคงการากัลปักสถานให้เป็นอิสระ แต่การประท้วงยังคงเพิ่มขึ้น ส่งผลให้มีการปิดกั้นอินเทอร์เน็ตทั่วการากัลปักสถานในวันที่ 2 กรกฎาคม และประธานาธิบดีมีร์ซีโยเยฟประกาศภาวะฉุกเฉินในภูมิภาค การประท้วงยุติในเช้าวันที่ 3 กรกฎาคม และสถานการณ์ฉุกเฉินถูกยกเลิกเมื่อวันที่ 21 กรกฎาคม
## อ้างอิง

หมวดหมู่:การประท้วงในปี พ.ศ. 2565
หมวดหมู่:การเมืองอุซเบกิสถาน
ยิงปืนชิงแชมป์โลก

**ยิงปืนชิงแชมป์โลก** () เป็นการแข่งขันกีฬายิงปืนนานาชาติที่อยู่ภายใต้การดูแลของสหพันธ์กีฬายิงปืนนานาชาติ การแข่งขันยิงปืนชิงแชมป์โลกเริ่มขึ้นในปี ค.ศ. 1897 หลังจากประสบความสำเร็จในการแข่งขันกีฬาโอลิมปิกฤดูร้อน 1896 และถึงแม้สหพันธ์กีฬายิงปืนนานาชาติจะยังไม่ได้ก่อตั้งจนถึงปี ค.ศ. 1907 การแข่งขันในช่วงเริ่มต้นเหล่านี้ยังคงมองว่าองค์กรเป็นจุดเริ่มต้นของการแข่งขันชิงแชมป์อย่างต่อเนื่อง ด้วยเหตุผลนี้ การแข่งขันปี ค.ศ. 2006 ในซาเกร็บจึงถูกเรียกว่า **ยิงปืนชิงแชมป์โลก ครั้งที่ 49** การแข่งขันชิงแชมป์เหล่านี้ รวมถึรายการยิงปืนของสหพันธ์จะจัดขึ้นทุก ๆ สี่ปีตั้งแต่ปี ค.ศ. 1954 สำหรับการแข่งขันปืนลูกซองเท่านั้น ที่จะมีการแข่งขันชิงแชมป์โลกเพิ่มเติมในปีเลขคี่ การแข่งขันพิเศษเหล่านี้จะไม่ถูกนับ ยิงปืนเป้าบินจะมีการแข่งขันชิงแชมป์โลกในปีที่จัดแข่งขันโอลิมปิก

## ตารางสรุปเหรียญรางวัล
### ประเทศ
ตารางนี้คำนวณสำหรับรายการระดับอาวุโสเท่านั้น รวมทั้งรายการปัจจุบันและรายการที่ยกเลิก อัปเดตล่าสุดหลังจาก ยิงปืนชิงแชมป์โลก 2019

= อ้างอิง ==

## แหล่งข้อมุลอื่น
*ผลการแข่งขัน 
*World Championships archive results (1929-2003) at Sport-komplett.de

หมวดหมู่:ชิงแชมป์โลก
ซีคมาริงเงิน

**ซีคมาริงเงิน** () เป็นเมืองชนบทในรัฐบาเดิน-เวือร์ทเทิมแบร์ค ทางภาคใต้ของประเทศเยอรมนี ตั้งอยู่ในหุบเขาขนาดเล็กซึ่งมีแม่น้ำดานูบไหลผ่าน 

ซีคมาริงเงินถูกกล่าวถึงครั้งแรกในเอกสารปี 1077 ซึ่งมีการสร้างปราสาทหลังแรกบนเนินเขา และเคยเป็นศูนย์กลางอำนาจของราชรัฐโฮเอินท์ซ็อลเลิร์น-ซีคมาริงเงินจนถึงปี 1850 แล้วจึงถูกยุบเป็นมณฑลโฮเอินท์ซ็อลเลิร์นของราชอาณาจักรปรัสเซีย

## อ้างอิง
เจ้าหญิงสีชาดกับอัศวินดาบไร้เทียมทาน

***เจ้าหญิงสีชาดกับอัศวินดาบไร้เทียมทาน*** () เป็นซีรีส์ไลต์โนเวลญี่ปุ่น ที่เขียนเนื้อเรื่องโดย Riku Misora และวาดภาพโดย Won ได้รับการดัดแปลงเป็นซีรีส์อนิเมะโทรทัศน์ และออกอากาศตั้งแต่เดือนตุลาคมถึงธันวาคม พ.ศ. 2558 ในประเทศไทยไลต์โนเวลมีลิขสิทธิ์โดยสำนักพิมพ์เซนชู

## ตัวละคร
;
:

;
:

;
:

;
:

;
:

;
:

;
:

;
:

;
:

;
:

;
:

## อ้างอิง

## แหล่งข้อมูลอื่น
*  ที่ GA Bunko 
*  
*  
* 

หมวดหมู่:มังงะชุด
หมวดหมู่:ไลต์โนเวล
หมวดหมู่:การ์ตูนญี่ปุ่นแนววีรคติ
หมวดหมู่:การ์ตูนญี่ปุ่นแนวโชเน็ง
หมวดหมู่:มังงะที่ตีพิมพ์ในปี พ.ศ. 2557
หมวดหมู่:อนิเมะทีวีซีรีส์ในปี พ.ศ. 2558
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2558

หมวดหมู่:จีเอบุงโกะ
เจย์ ไวต์

**เจมี ไวต์** (Jamie White; 9 ตุลาคม ค.ศ. 1992) เป็นที่รู้จักกันดีในชื่อสังเวียน **เจย์ ไวต์** (Jay White; ジェイ・ホワイト Jei Howaito) เป็นนักมวยปล้ำอาชีพชาวนิวซีแลนด์ที่เซ็นสัญญากับ New Japan Pro-Wrestling (NJPW) ซึ่งเขาเป็นแชมป์ IWGP World Heavyweight นอกจากนี้เขายังได้ปรากฏตัวใน Impact Wrestling หลังจากเริ่มต้นอาชีพของเขาในปี 2013 White เข้าร่วม NJPW ในปีต่อไปในฐานะ Young Lion ในเดือนมิถุนายน 2016 ไวต์เดินทางไปท่องเที่ยวต่างประเทศ ในระหว่างนั้นเขาทำงานให้กับ American Ring of Honor (ROH) และ British Revolution Pro Wrestling (RPW) ผ่านพันธมิตรระดับนานาชาติของ NJPW

ในที่สุด White ก็กลับมาสู่ NJPW ในเดือนพฤศจิกายน 2017 และคว้าแชมป์ IWGP United States Heavyweight Championship ในเดือนมกราคมถัดมา ต่อมาในปี 2018 เขาทรยศเพื่อนร่วมคอกของ Chaos เพื่อเข้าร่วม Bullet Club และกลายเป็นหัวหน้าคนที่ห้าของกลุ่มในที่สุด White ยังเป็นอดีตแชมป์ IWGP Heavyweight Champion, IWGP Intercontinental Champion และ NEVER Openweight Champion ทำให้เขาเป็นแชมป์ NJPW Triple Crown คนที่ห้าและเป็นแชมป์ NJPW Grand Slam คนแรก

## แชมป์และรางวัล
***[[All Elite Wrestling]]**
**AEW World Trios Championship (1 time) – with Austin Gunn and Colten Gunn
***[[New Japan Pro-Wrestling]]**
**IWGP World Heavyweight Championship (1 time)
**IWGP Heavyweight Championship (1 time)
**IWGP Intercontinental Championship (1 time)
**NEVER Openweight Championship (1 time)
**IWGP United States Heavyweight Championship (1 time)
** Fifth NJPW Triple Crown Champion
** First NJPW Grand Slam Champion 
****[[Pro Wrestling Illustrated]]***
**Ranked No. 12 of the top 500 singles wrestlers in the *[[PWI 500]]* in 2019
***[[Ring of Honor]]**
**ROH World Six-Man Tag Team Championship (1 time) – with Austin Gunn and Colten Gunn

## อ้างอิง

## แหล่งข้อมูลอื่น

หมวดหมู่:ชาวนิวซีแลนด์เชื้อสายดัตช์
หมวดหมู่:นักมวยปล้ำอาชีพชาวต่างชาติ
เวส ลี

**ดีเวียน เอเวอร์ฮาร์ต ไอเกนส์** (Deveon Everhart Aikens; 2 พฤศจิกายน ค.ศ. 1994) เป็นนักมวยปล้ำอาชีพชาวอเมริกันที่รู้จักกันดีใน WWE ภายใต้ชื่อ เวสลี เป็นแชมป์ NXT North American และแชมป์แท็กทีม NXT อีกด้วย

เขาเป็นที่รู้จักกันเป็นอย่างดีในช่วงเวลาของเขาใน Impact Wrestling ภายใต้ชื่อ เดซมอนด์ เซเวียร์ (หรือเพียงแค่ Dez) เขาเป็นที่รู้จักกันดีในฐานะสมาชิกคนหนึ่งของ The Rascalz ร่วมกับ Zachary Wentz, Trey Miguel และ Myron Reed นอกจากนี้ เขายังได้แสดงในการโปรโมตอิสระ โดยเฉพาะอย่างยิ่งสำหรับ Pro Wrestling Guerrilla (PWG) ซึ่งเขาเป็นหนึ่งในครึ่งหนึ่งของแชมป์แท็กทีม PWG World ร่วมกับ Wentz

## แชมป์และรางวัล
* **[[All American Wrestling]]**
** AAW Tag Team Championship (1 time) – with Zachary Wentz
* **[[Combat Zone Wrestling]]**
** CZW World Tag Team Championship (2 times) – with Zachary Wentz
***Desastre Total Ultraviolento**
**DTU Alto Impacto Championship (1 time)
* **[[Impact Wrestling]]**
** Super X Cup (2017)
** Gravy Train Turkey Trot (2018) – with Alisha Edwards, Kikutaro, KM, and Fallah Bahh
* **[[Pro Wrestling Guerrilla]]**
** PWG World Tag Team Championship (1 time) – with Zachary Wentz
****[[Pro Wrestling Illustrated]]***
** Ranked No. 332 of the top 500 singles wrestlers in the *[[Pro Wrestling Illustrated#PWI 500|PWI 500]]* in 2021
* **WrestleCircus**
** WC Sideshow Championship (1 time)
***The Wrestling Revolver**
**PWR Tag Team Championship (1 time) – with Zachary Wentz
**One Night Tag Team Tournament (2018) – with Zachary Wentz
* **[[WWE]]**
**NXT North American Championship (1 time)
**NXT Tag Team Championship (2 times) – with Nash Carter
** Men's Dusty Rhodes Tag Team Classic (2021) – with Nash Carter
* **Xtreme Intense Championship Wrestling**
** XICW Tag Team Championship (1 time) – with Aaron Williams, Dave Crist, Kyle Maverick, Trey Miguel, and Zachary Wentz

## อ้างอิง

## แหล่งข้อมูลอื่น

* 
* 
* 
* Impact Wrestling Profile

หมวดหมู่:นักมวยปล้ำอาชีพชาวอเมริกัน
หมวดหมู่:นักมวยปล้ำอาชีพชายชาวอเมริกันเชื้อสายแอฟริกัน
หมวดหมู่:นักมวยปล้ำอาชีพจากรัฐโอไฮโอ
แม่น้ำหนุมาน

**แม่น้ำหนุมาน** หรือ **แควหนุมาน** เป็นลำน้ำสายหนึ่งในจังหวัดปราจีนบุรี ตั้งต้นจากจุดที่ห้วยใสน้อยและห้วยใสใหญ่ไหลมารวมกันในเขตอำเภอนาดี แล้วไหลลงทางทิศใต้ ผ่านพื้นที่ราบ และเป็นเส้นแบ่งเขตอำเภอนาดีกับอำเภอกบินทร์บุรี มีห้วยโสมง (แควโขมง) ไหลมาร่วมด้วยทางฝั่งซ้าย จากนั้นไหลเข้าเขตอำเภอกบินทร์บุรี ก่อนจะไหลไปรวมกับแม่น้ำพระปรงที่มาจากทางทิศตะวันออกเฉียงใต้ กลายเป็นจุดเริ่มต้นของแม่น้ำบางปะกงหรือแม่น้ำปราจีนบุรี มีความยาวประมาณ 27 กิโลเมตร ตอนต้นน้ำมีชื่อเรียกอีกชื่อหนึ่งว่า "แควน้ำใส" ส่วนตอนปลายน้ำมีชื่อเรียกอีกชื่อหนึ่งว่า "แควน้อย" (คู่กับ "แควใหญ่" หรือแม่น้ำพระปรง)

พื้นที่ตอนล่างของแม่น้ำหนุมานในอดีตเป็นที่ตั้งของบ้านด่านที่เรียกว่า "ด่านหนุมาน" มีชุมชนชาวลาวเวียงอาศัยอยู่เป็นกลุ่มใหญ่มาตั้งแต่สมัยกรุงศรีอยุธยา เป็นบ้านด่านสําหรับเฝ้าระวังในเส้นทางเดินทัพไปยังเขมร มีศาลเจ้าพ่อหนุมานตั้งอยู่ริมฝั่งตะวันตกของแม่น้ำ ห่างจากบ้านใต้ ตำบลเมืองเก่า ราว 1 กิโลเมตร ภายหลังชาวบ้านรื้อถอนศาลเพื่อบูรณะและย้ายให้มาอยู่ใกล้กับชุมชนเมื่อ พ.ศ. 2500 ในปัจจุบันตั้งอยู่ติดกับหนองหนุมาน ส่วนที่บ้านปากน้ำ ตำบลกบินทร์ ซึ่งเป็นจุดที่แม่น้ำหนุมานกับแม่น้ำพระปรงไหลมาบรรจบกันนั้น มีชุมชนที่เป็นศูนย์รวมการคมนาคมในราว พ.ศ. 2449 ซึ่งตรงกับรัชสมัยพระบาทสมเด็จพระจุลจอมเกล้าเจ้าอยู่หัว

## อ้างอิง

หมวดหมู่:แม่น้ำในจังหวัดปราจีนบุรี
หมวดหมู่:อำเภอนาดี
หมวดหมู่:อำเภอกบินทร์บุรี
แม่น้ำพระปรง

**แม่น้ำพระปรง** หรือ **แควพระปรง** เป็นลำน้ำสายหนึ่งในจังหวัดสระแก้วและจังหวัดปราจีนบุรี ต้นน้ำเกิดจากทุ่งละเลิงไผ่บริเวณทิวเขาพนมดงรักในเขตอำเภอวัฒนานคร จังหวัดสระแก้ว ไหลลงทางทิศใต้และทิศตะวันตก ผ่านเขตอำเภอวัฒนานครและอำเภอเมืองสระแก้ว จากนั้นไหลเป็นเส้นแบ่งเขตระหว่างอำเภอเมืองสระแก้ว จังหวัดสระแก้ว กับอำเภอกบินทร์บุรี จังหวัดปราจีนบุรี แล้วไหลต่อไปทางทิศตะวันตกจนไปรวมกับแม่น้ำหนุมานที่ตัวเมืองกบินทร์บุรี กลายเป็นแม่น้ำบางปะกงหรือแม่น้ำปราจีนบุรี มีความยาวประมาณ 180 กิโลเมตร มีชื่อเรียกเป็นตอน ๆ ตั้งแต่ต้นน้ำคือ "ห้วยพระปรงน้อย" "ห้วยพระปรงใหญ่" "ห้วยพระปรง" "คลองพระปรง" และ "แม่น้ำพระปรง" แต่ชาวกบินทร์บุรียังเรียกแม่น้ำสายนี้ว่า "แควใหญ่" คู่กับ "แควน้อย" หรือแม่น้ำหนุมาน

ลำน้ำสาขาของแม่น้ำพระปรงได้แก่ คลองท่ากระบาก คลองพระสทึง และห้วยไคร้เป็นต้น คลองพระสทึงเป็นลําน้ำใหญ่ที่มีต้นน้ำมาจากแถบเขาฉกรรจ์และเขาสามสิบในเขตจังหวัดสระแก้ว ไหลมาบรรจบกับแม่น้ำพระปรงที่แนวแบ่งเขตระหว่างตำบลศาลาลำดวน อำเภอเมืองสระแก้ว กับตำบลวังตะเคียน อำเภอกบินทร์บุรี

บริเวณที่แม่น้ำพระปรงไหลมาบรรจบกับแม่น้ำหนุมานมีชุมชนที่ได้กลายเป็นศูนย์รวมการคมนาคมในราว พ.ศ. 2449 ตรงกับรัชสมัยพระบาทสมเด็จพระจุลจอมเกล้าเจ้าอยู่หัว

## อ้างอิง

หมวดหมู่:แม่น้ำในจังหวัดปราจีนบุรี
หมวดหมู่:แม่น้ำในจังหวัดสระแก้ว
หมวดหมู่:อำเภอวัฒนานคร
หมวดหมู่:อำเภอเมืองสระแก้ว
หมวดหมู่:อำเภอกบินทร์บุรี
เงินกู้นอกระบบ

**เงินกู้นอกระบบ** () คือ บุคคลหรือนิติบุคคลที่เสนอเงินกู้ที่ไม่มีหลักประกันในอัตราดอกเบี้ยสูงแก่บุคคลที่ต้องการความช่วยเหลือทางการเงินอย่างสิ้นหวัง พวกเขามักกำหนดเป้าหมายไปยังบุคคลที่อยู่ในกลุ่มอ่อนแอทางด้านการเงิน เช่น ผู้ที่มีประวัติเครดิตไม่ดีหรือมีรายได้น้อย ซึ่งอาจมีปัญหาในการขอสินเชื่อจากสถาบันการเงินแบบดั้งเดิม คนปล่อยเงินกู้มักจะใช้การคุกคามและการข่มขู่เพื่อเรียกเก็บเงินจากเงินกู้ และอาจเรียกเก็บค่าธรรมเนียม ค่าปรับ หรืออัตราดอกเบี้ยที่สูงเกินไป 

## ลักษณะเงินกู้นอกระบบ
เงินกู้นอกระบบเป็น**[[เงินกู้]]ที่มีเจ้าหนี้ที่ไม่ใช่สถาบันการเงิน** ส่วนมากเงินกู้นอกระบบจะมีแหล่งที่มาจาก ญาติพี่น้อง เพื่อน คนรู้จัก เพื่อนร่วมงาน เจ้านาย ร้านค้า รวมไปถึง นายทุนในพื้นที่ รวมไปถึงแอพพลิเคชั่นออนไลน์ โดยมีการตกลงทำสัญญาที่อนุมัติง่ายกว่าเงินกู้ในระบบ รวมถึงอาจมีดอกเบี้ยที่สูงกว่ากฏหมายกำหนดที่ร้อยละ 15 ต่อปี และใช้กลฉ้อฉลว่าเป็นการกู้ยืมที่ถูกต้องตามกฎหมาย หรือมีการเก็บค่าธรรมเนียม ค่าปรับที่นอกเหนือจากดอกเบี้ย โดยถือว่าเป็นกลฉ้อฉล ที่ใช้หลบเลี่ยงอำพราง แต่ผู้กู้ก็ยอมเสียดอกเบี้ยหรือผลประโยชน์ตอบแทนให้แก่เจ้าหนี้ในอัตราที่สูง โดยผู้กู้และผู้ให้กู้ต้องร่วมมือสมยอมกันเพื่อหลีกเลี่ยงบทบัญญัติของกฎหมาย

## ข้อแตกต่างเงินกู้นอกระบบกับเงินกู้ในระบบ

## กฏหมายที่ใช้ควบคุม

* พระราชบัญญัติห้ามเก็บดอกเบี้ยเกินอัตรา พ.ศ. 2560
* พระราชบัญญัติการทวงถามหนี้ พ.ศ. 2558 

พระราชบัญญัติห้ามเก็บดอกเบี้ยเกินอัตรา พ.ศ. 2560 บังคับใช้กับบุคคลทั่วไป ไม่ได้บังคับใช้กับธุรกิจการเงิน จึงทำให้ธนาคารพาณิชย์ และ ธุรกิจการเงินอื่นๆ สามารถคิดอัตตราดอกเบี้ยได้เกินร้อยละ 15 ต่อปี เพราะมีประกาศจาก ธปท. และ กระทรวงการคลัง (ประเทศไทย) รองรับให้คิดอัตราดอกเบี้ยและค่าธรรมเนียมได้ตามรูปแบบธุรกิจการเงินแต่ละประเภท

## อ้างอิง

หมวดหมู่:การเงิน
หมวดหมู่:เศรษฐศาสตร์
พิโกไฟแนนซ์

**พิโกไฟแนนซ์** () คือ ธุรกิจสินเชื่อรายย่อยระดับจังหวัดภายใต้การกำกับกระทรวงการคลัง ที่เปิดให้ประชาชนสามารถดำเนินธุรกิจสินเชื่ออย่างถูกกฏหมายในพื้นที่ ที่ผู้ให้กู้กับผู้กู้มีภูมิลำเนาหรือถิ่นที่อยู่ในจังหวัดเดียวกัน โดยบริษัทที่ผ่านการอนุญาตจากกระทรวงการคลังถือว่าเป็นสถาบันทางการเงินที่สามารถดำเนินธุรกิจสินเชื่อได้อย่างถูกกฏหมาย 

## ความเป็นมา
เนื่องจากปัญหาหนี้นอกระบบ เป็นปัญหาซึ่งนำมาถึงการกระทำผิดกฏหมาย โดยเกิดจากลูกหนี้ไม่สามารถเข้าถึงแหล่งเงินทุนเงินกู้ในระบบได้ เนื่องด้วยอาชีพ รายได้ หรือ สภาพทางการเงินที่ธนาคารไม่อนุมัติให้กู้  จึงทำให้ต้องกู้กับเจ้าหนี้นอกระบบ หรือ เจ้าหนี้ที่ไม่ใช่สถาบันทางการเงิน โดยธนาคารแห่งประเทศไทยจึงมีนโยบายเพิ่มช่องทางการเข้าถึงสินเชื่อที่ง่ายขึ้น โดยผ่านการจัดตั้ง **พิโกไฟแนนซ์** ซึ่งเปลี่ยนเจ้าหนี้นอกระบบให้สามารถดำเนินธุรกิจเป็น สถาบันทางการเงินได้ เพื่อกำกับให้อยู่ภายใต้กฏหมาย 

## ความแตกต่างระหว่างสินเชื่อ
พิโกไฟแนนซ์ ให้บริการสินเชื่อพิโกไฟแนนซ์ ที่มีลักษณะเป็นสินเชื่ออเนกประสงค์ ทั้งแบบมีหรือไม่มีหลักประกัน มีการพิจารณาสินเชื่อที่ยืดหยุ่นกว่าธุรกิจสถาบันทางการเงินประเภทธนาคาร โดยมีนโยบายเหมือนกับ ไมโครไฟแนนซ์ และ นาโนไฟแนนซ์ แต่พิโกไฟแนนซ์จำกัดอยู่ที่พื้นที่ให้บริการสินเชื่อโดยผู้ให้กู้กับผู้กู้มีภูมิลำเนาหรือถิ่นที่อยู่ในจังหวัดเดียวกันเท่านั้น  

## อ้างอิง
อี จง-ว็อน

**อี จง-ว็อน** ; เกิด 31 ธันวาคม ค.ศ. 1994) เป็นนักแสดงและนายแบบชาวเกาหลีใต้ เขามีชื่อเสียงจากบทบาทในละครเช่น เรื่อง *[[My Unfamiliar Family|มายอันแฟมิเลียร์แฟมิลี]]*, *[[XX (web series)|เอ็กซ์เอ็กซ์]],* และ *[[The Spies Who Loved Me|เดอะสปายฮูเลิฟมี]]*

## ผลงานการแสดง
### ภาพยนตร์

### รายการโทรทัศน์

## อ้างอิง
โต้คลื่นชิงแชมป์โลก

**โต้คลื่นชิงแชมป์โลก**  เดิมชื่อ **ISA World Surfing Championships** จัดโดยสมาคมกีฬาโต้คลื่นนานาชาติ (ISA) ซึ่งเป็นองค์กรกำกับดูแลกีฬาโต้คลื่นในระดับโลก โดยได้รับการยอมรับจากคณะกรรมการโอลิมปิกสากล

## การแข่งขัน
รายการนี้เป็นที่รู้จักในชื่อ **ISF World Surfing Championships** ระหว่างปี ค.ศ. 1964 และ 1972 หลังจากนั้น การแข่งขันโต้คลื่นชิงแชมป์โลกโปร--แอม (World Pro--Am Surfing Championship) ได้ถูกสร้างขึ้นซึ่งสนับสนุนวงจรการแข่งขันระดับโลก (ปัจจุบันคือ เวิร์ลเซิร์ฟลีก) รายการที่เกิดขึ้นในปี ค.ศ. 1978 ชื่อ **ISA World Surfing Championships** และเป็นที่รู้จักในชื่อ **ISA World Surfing Games** ตั้งแต่ ค.ศ. 1996

{|
|

## อ้างอิง

## แหล่งข้อมูลอื่น
* เว็บไซต์อย่างเป็นทางการของ ISA World Surf Games
* เว็บไซต์อย่างเป็นทางการของ ISA World Junior Surfing Championship
* เว็บไซต์ทางการของ International Surfing Association (ISA)
* รายการ Gold world Champions ที่เว็บไซต์ ISA
* รายการการแข่งขันชิงแชมป์โลกที่เว็บไซต์ ISA
* เว็บไซต์ปฏิทินกิจกรรม ISA 
* http://www.olympic.org/content/the-ioc/recognised-sport-federations/federation8/ ISA เป็นสหพันธ์กีฬาสำหรับการท่องเว็บที่ได้รับการยอมรับที่เว็บไซต์ของคณะกรรมการโอลิมปิกสากล

หมวดหมู่:ชิงแชมป์โลก
วัดท่ามะกอก

**วัดท่ามะกอก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพังราด อำเภอแกลง จังหวัดระยอง

วัดท่ามะกอกได้รับอนุญาตให้สร้างวัดตั้งแต่ 30 กรกฎาคม พ.ศ. 2528 และตั้งเป็นวัดเมื่อวันที่ 12 กรกฎาคม พ.ศ. 2531 ผู้ถวายที่ดินสร้างวัดคือ พระมหาถาวร คุตฺตธมฺโม, นายก่วย หวานเสนาะ, นายฮะ จิตรตั้งตรง, นายอุดม ปราณีราษฎร์ และนายประจวบ สอนสกุล

แต่เดิมบริเวณชาวบ้านในบริเวณนี้เวลาทำบุญบำเพ็ญกุศลต่าง ๆ ต้องไปที่วัดปากน้ำพังราดซึ่งอยู่ห่างมากกว่า 2 กิโลเมตร เมื่อเริ่มสร้างวัดได้ก่อสร้างศาลาการเปรียญ สำหรับบำเพ็ญกุศล 1 หลังขึ้นมาก่อน เป็นเรือนไม้แบบทรงไทย หลังจากนั้นได้สร้างกุฏิสงฆ์จำนวน 6 หลัง เป็นอาคารทรงไทย และฌาปนสถาน จนได้สร้างมาเรื่อย ๆ วัดท่ามะกอกได้รับพระราชทานวิสุงคามสีมาเมื่อวันที่ 22 สิงหาคม พ.ศ. 2557

อาคารที่โดดเด่นของวัดคือ อุโบสถสร้างขึ้นมาเป็นรูปทรงแบบเรือนารายณ์ทรงสุบรรณ มีการฉลุลวดลายรอบอุโบสถ

## อ้างอิง

ท่ามะกอก
ปืนหน้าผาชิงแชมป์โลก

**ปืนหน้าผาชิงแชมป์โลก**  เป็นการแข่งขันกีฬาปีนหน้าผาชิงแชมป์โลกทุกสองปี ที่จัดโดยสหพันธ์กีฬาปีนหน้าผานานาชาติ (IFSC) รายการนี้กำหนดแชมป์โลกชายและหญิงในสามสาขาของการปีนหน้าผา ได้แก่ ลีดไคลม์บิง โบลเดอริง และการปีนหน้าผาความเร็ว ตั้งแต่ปี ค.ศ. 2012 เป็นต้นมา การจัดอันดับแบบรวมจะถูกกำหนดด้วยเช่นกัน สำหรับนักปีนหน้าผาที่แข่งขันในทุกสาขา และจะมีการมอบเหรียญรางวัลเพิ่มเติมตามอันดับนั้น การแข่งขันครั้งแรกจัดขึ้นที่แฟรงค์เฟิร์ตในปี ค.ศ. 1991

## ตารางสรุปเหรียญรางวัล
ณ ปืนหน้าผาชิงแชมป์โลก 2021 (ไม่รวมเหรียญรางวัลปีนหน้าผาคนพิการ) 

หมายเหตุ 1 : ได้เหรียญ่วมกันใน ปืนหน้าผาชิงแชมป์โลก 2007

หมายเหตุ 2 : หนึ่งเหรียญเงินใน ปืนหน้าผาชิงแชมป์โลก 2021 สำหรับ **สหพันธ์กีฬาปีนหน้าผา[[รัสเซีย]]**

## อ้างอิง
 

## แหล่งข้อมูลอื่น

 

หมวดหมู่:ชิงแชมป์โลก
วัดพุมเรียง

**วัดพุมเรียง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพุมเรียง อำเภอไชยา จังหวัดสุราษฎร์ธานี  มีที่ดินตั้งวัดตามเอกสาร สค.1 จำนวน 133 ไร่ แต่ปัจจุบันเหลือแค่ 65 ไร่ 

วัดพุมเรียง หรือ **วัดใหม่** เป็นวัดที่สร้างมาตั้งแต่สมัยกรุงศรีอยุธยา ภายหลังมีสภาพชำรุดทรุดโทรมลง เมื่อเกิดจากเกิดภาวะสงครามครั้งสงครามเก้าทัพ เมื่อประมาณ พ.ศ. 2328 พม่าเข้ามาตีเมืองไชยา และเผาวัดวาอารามและอุโบสถ เมื่อสงครามสงบ ชาวบ้านและพระภิกษุชื่อ อุ ได้เข้ามาบูรณะและสร้างอุโบสถขึ้นมาใหม่ ตั้งเป็นวัดเมื่อ พ.ศ. 2390 และได้รับพระราชทานวิสุงคามสีมาเมื่อ พ.ศ. 2391

อาคารเสนาสนะที่สำคัญ ได้แก่ อุโบสถก่ออิฐถือปูนสร้างเมื่อ พ.ศ. 2390 เสา ประตูหน้าต่าง ทำด้วยไม้ ภายในประดิษฐานพระประธานปางประทานพร สร้างเมื่อ พ.ศ. 2490 หน้าซุ้มประตูทางเข้าทีรูปราหูอมจันทร์ไม้แกะสลักอายุกว่า 100 ปี เจดีย์ท่านขุนรองเมือง ที่เก็บอัฐิอดีตเจ้าอาวาสรูปแรก และเจดีย์เก็บอัฐิพระครูยาภิวัฒน์ พระอาจารย์สอนภาษาบาลี ให้กับท่านพุทธทาส เป็นต้น ศาลาการเปรียญทรงไทยหลังคาสองชั้นเป็นอาคารชั้นเดียว สร้างเมื่อ พ.ศ. 2516

## อ้างอิง

พุมเรียง